خدا
خدا فارسی زبان کا لفظ ہے جو خود اور آ کا مرکب ہے جس کا معنی وہ پیدا کرنے والا کہ جو خود بخود ہو اور اس کو کسی نے پیدا نہ کیا ہو خدا اور اللہ دونوں مترادف لفظ ہیں جس کا معنی ہے قادر مطلق خالق ومالک کل اور بغیر ماہیت کے غیبی وجود جس کو درک نہ کیا جاسکے انگریزی میں اس کو حرف کبیر سے شروع کر کے God لکھا جاتا ہے اور واحد یکتا اور ناقابل شریک قادر مطلق کا تصور توحیدیت پر قائم ادیان میں پایا جاتا ہے جن کو مشترکہ طور پر ابراہیمی ادیان کہتے ہیں قابل ذکر بات یہ ہے کہ کثرت پرستی میں بھی بعض اوقات متعدد خداؤں میں سب سے عظیم یا ایک بڑے خدا کے لیے اس کا استعمال دیکھنے میں آتا ہے گو کہ اس مضمون کی خاطر رب کا عنوان بھی اختیار کیا جا سکتا تھا لیکن اول تو یہ کہ اردو میں عموما God کے لیے خدا کا متبادل ہی سب سے اول تسلیم کیا جاتا ہے اور دوم یہ کہ رب کا لفظ اختیار کرتے وقت بھی رب کا اسلامی تصور اللہ ہی کے بارے میں ہوتا ہے اور یوں رب کے عنوان کی صورت میں بھی وہی تمام احتیاط لازم آتی ہیں جو موجودہ عنوان کی صورت لازم ہیں جبکہ خدا یا خداوں کے وجود کے انکار کو الحاد کا نام دیا گیا 